李楫_(萬曆進士)

李楫 ， 字皇舟 ， 山東青州府樂安縣人 ， 明朝政治人物 。 少負異姿 ， 萬曆四十七年己未科進士 。 授刑部主事 ， 晉郎中 。 襄城伯誣加人蜚禍 ， 公力出之 。 時楊 、 左諸賢下獄死 ， 公往哭 ， 璫邏者抵公 ， 幾不測 。 會王恭廠災免 ， 出知荊州府 。 屬惠藩之國 ， 中涓尉橫甚 ， 憚公斂跡 。 罷長楊 、 遠安諸稅 ， 停監兌例 ， 以勞歿於官 ， 所著有 《 河洛解 》 。